Brisbane lufthavn, Brisbane – Store norske leksikon
Brisbane lufthavn, Brisbane
Brisbane lufthavn, Brisbane er hovedlufthavn for storbyen Brisbane, som ligger på østkysten av Australia i delstaten Queensland. Lufthavnen er den tredje mest trafikerte lufthavn i Australia.
Lufthavnen ligger ca. 17 km nordøst for byens sentrum.
Området ble tatt i bruk som landingsplass for fly i 1925 og allerede i 1926 begynte nasjonalselskapet flygninger til og fra Brisbane.
Den australske flypioneren Sir Charles Kingsford Smith landet på området i 1928, etter å ha krysset Stillehavet fra USA til Australia som den første. Det er et museum ved lufthavnen med det opprinnelige luftfartøy som ble benyttet på krysningen.
Under annen verdenskrig var Brisbane hovedkvarter for den øverste ledelse for de allierte styrker i det sydvestlige Stillehav under General Douglas MacArthur. USA's luftforsvar bygget ut lufthavnen for å dekke behovet for militære operasjoner og siden har den vært hovedlufthavn for Brisbane og tilgrensede områder.
Lufthavnen har tre terminaler, en internasjonal terminal, en innenriks terminal og en terminal for forretningsfly og private fly.
I 2012 betjente lufthavnen totalt 21.017.060 passasjerer og hadde 198.996 flybevegelser.
Lufthavnens hjemmeside: Brisbane lufthavn
ICAO: YBBN (brukes av luftfartstjenesten)
IATA: BNE (brukes av bookingprogrammer)
Rullebane 01 / 19: 3.500 meter
Rullebane 14 / 32: 1.700 meter
Rullebane x / x : 3.000 meter (­under bygging)
Jetstar AirwaysKorean Air
Our AirlinePhilippine Airlines
Vil du sitere denne artikkelen? Kopier denne teksten og lim den inn i litteraturlisten din: Olsen, Harald. (2013, 22. april). Brisbane Lufthavn, Brisbane. I Store norske leksikon. Hentet fra https://snl.no/Brisbane_lufthavn%2C_Brisbane.